Diari Oficial de la Generalitat Valenciana


Sumari del DOGV 9770, del 19-01-2024 (2024/291)

Anunci de la Resolució de 10 de novembre de 2023, del sotssecretari de la Conselleria de Justícia i Interior, relativa a l'aprovació de la liquidació del contracte de les obres de conservació i manteniment de la xarxa viària forestal a la comarca de la Vall d'Albaida i devolució de la garantia, en l'expedient de contractació número CNMY13/DGPEIE/34.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9770

Data del DOGV
:   19-01-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/291


Data del document
:   09-01-2024

Organisme emissor
:   Conselleria de Justícia i Interior

Tipus de document
:   Anunci

Anàlisi jurídica

 Descriptors 

:   * Conselleria de Justícia i Interior

Anunci de la Resolució de 10 de novembre de 2023, del sotssecretari de la Conselleria de Justícia i Interior, relativa a l'aprovació de la liquidació del contracte de les obres de conservació i manteniment de la xarxa viària forestal a la comarca de la Vall d'Albaida i devolució de la garantia, en l'expedient de contractació número CNMY13/DGPEIE/34. [2024/291]  
En data 10 de novembre de 2023, es dicta la Resolució del sotssecretari de la Conselleria de Justícia i Interior relativa a l'aprovació de la liquidació del contracte de les obres de conservació i manteniment de la xarxa viària forestal a la comarca de la Vall d'Albaida i devolució de la garantia a l'empresa adjudicatària Pensol Obras, SL, amb NIF O12496275, en l'expedient de contractació número CNMY13/DGPEIE/34.  
De conformitat amb el que s'establix en l'article 44 de la Llei 39/2015, d'1 d'octubre, del procediment administratiu comú de les administracions públiques, i havent-se intentat la notificació conforme al que es disposa en la llei esmentada, sense que haja pogut practicar-se per causes no imputables a l'Administració, pel present anunci es publica en annex la resolució indicada en el paràgraf anterior, a l'efecte d'entendre complida l'obligació de notificació a les persones interessades en el present procediment.  
  
València, 9 de gener de 2024.- El sotssecretari de la Conselleria de Justícia i Interior: Ricardo García García.  
  
  
ANNEX  
  
Resolució d'aprovació de la liquidació del contracte d'obres i devolució de garantia  
  
Exp.: CNMY13/DGPEIE/34  
Servici proponent: Direcció General de Prevenció d'Incendis Forestals.  
Objecte: obres de conservació i manteniment de la xarxa viària forestal a la comarca de la Vall d'Albaida.  
Assumpte: resolució d'aprovació de la liquidació del contracte de les obres i devolució de la garantia.  
  
Vist l'expedient de contractació número CNMY13/DGPEIE/34, de les obres de conservació i manteniment de la xarxa viària forestal a la comarca de la Vall d'Albaida,  
  
Antecedents de fet  
Primer. En data 15 de novembre de 2013 es va formalitzar el contracte de les obres de conservació i manteniment de la xarxa viària forestal a la comarca de la Vall d'Albaida, amb núm. d'expedient CNMY13/DGPEIE/34, entre la Conselleria de Governació i Justícia i l'empresa Pensol Obras, SL, amb NIF Q82827521, per import de 125.261,17 € com a base imposable, i un import de l'IVA a repercutir de 26.304,84 €, la qual cosa ascendix a un total de 151.566,01 € (IVA inclòs), amb càrrec a l'aplicació pressupostària 30.92.71.078.66.4 FM660, del pressupost de despeses de la Generalitat per a l'exercici 2013, o el seu equivalent per a l'exercici 2014, amb la següent distribució:  
  
  
Anualitat Pres. sense IVA 21 % IVA Total import   
(IVA inclòs)  
2013 20.876,96 € 4.384,16 € 25.261,12 €  
2576 962.768,21 € 21.920,24 678.535,89 €  
Total 125.261,17 € 26.304,84 € 151.566,01 €  
  
  
En virtut de la clàusula sèptima del contracte, el termini de garantia es fixa en un any (1 any), comptat a partir de la data de recepció de conformitat de les obres.  
Així mateix, conforme al que es disposa en la clàusula octava del contracte, per a respondre del seu compliment l'empresa Pensol Obras, SL, va constituir, en data 11 d'octubre de 2013, a través de l'entitat bancària Bankia, SA, davant de la Direcció Territorial d'Hisenda i Administració Pública de València, una garantia definitiva en quantia de 6.263,06 €, amb número de carta de pagament 4695000767482.  
Segon. En data 22 de juliol de 2015 se signa l'acta de reconeixement i comprovació de les obres per part de l'interventor delegat adjunt en la Conselleria de Justícia, Administració Pública, Reformes Democràtiques i Llibertats Públiques, el representant de l'Administració designat a este efecte per la Direcció General de Prevenció, Extinció d'Incendis i Emergències i el director facultatiu de l'obra a què es fa referència.  
  
Quant al representant de l'empresa Pensol Obras, SL, adjudicatària de les obres, s'estén una diligència en la mateixa acta en la qual s'indica:  
«Per a fer constar que dins del termini i en la forma corresponent es va comunicar al representant de l'empresa adjudicatària, qui no es va personar en l'acte de la signatura, el dia per a la recepció de l'obra».  
Així mateix, en l'acta de reconeixement i comprovació de les obres es disposa el següent:  
«Examinades les obres, s'ha comprovat que es troben en bon estat, complixen les prescripcions previstes, i la seua execució s'ha dut a terme conforme al projecte aprovat amb data 18 d'abril de 2013 i les ordres de la direcció facultativa en interpretació tècnica d'este. […]»  
  
Tercer. En data 2 de març de 2016, en virtut del Decret 103/2015, de 7 de juliol, del Consell, pel qual s'establix l'estructura orgànica bàsica de Presidència i de les conselleries de la Generalitat, i la modificació establida en el Decret 147/2015, de 18 de setembre, la Conselleria de Justícia, Administració Pública, Reformes Democràtiques i Llibertats Públiques, remet l'expedient de contractació número CNMY13/DGPEIE/34, de les obres de conservació i manteniment de la xarxa viària forestal a la comarca de la Vall d'Albaida, a la Conselleria d'Agricultura, Medi Ambient, Canvi Climàtic i Desenvolupament Rural.  
  
Quart. En virtut de l'article 10 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, s'assignen a la Conselleria d'Agricultura, Desenvolupament Rural, Emergència Climàtica i Transició Ecològica, entre altres, les competències en matèria de prevenció d'incendis.  
Quint. En data 29 d'abril de 2022, per part del director facultatiu de les obres a què es fa referència, Ignacio Gonzalo Rodríguez-Vellando Fernández-Carvajal, de la Direcció General de Prevenció d'Incendis Forestals, de la Conselleria d'Agricultura, Desenvolupament Rural, Emergència Climàtica i Transició Ecològica, s'emet l'informe o el certificat acreditatiu del compliment del contracte, el contingut del qual es transcriu a continuació:  
«Certifica: que el projecte de conservació i manteniment de la xarxa viària forestal a la comarca de la Vall d'Albaida ha sigut executat per l'empresa Pensol Obras, SL, CIF E37475123, a plena satisfacció, s'ha comprovat que les obres es troben en bon estat, complixen les prescripcions previstes i la seua execució s'ha realitzat d'acord amb el projecte aprovat.»  
Sext. En data 3 de maig de 2022, s'emet la proposta de liquidació del contracte a què es fa referència per part del director facultatiu de les obres, Ignacio Gonzalo Rodríguez-Vellando Fernández-Carvajal, en la qual consta una memòria amb els antecedents, les dades de l'expedient i l'aplicació del crèdit, i els següents annexos: resolució d'adjudicació, còpia del contracte, acta de comprovació del replanteig prèvia a l'execució de les obres, acta de recepció i conformitat, certificacions ordinàries, acta de mesurament general de l'obra, informe del director de les obres i els anuncis de licitació i formalització del contracte.  
En relació amb l'aplicació del crèdit es disposa el següent:  
«III Aplicació del crèdit.  
1. Crèdits concedits.  
Crèdit concedit 151.566,01 €  
2. Certificacions abonades.  
  
  
Numeració Data Import (€)  
Núm. 1 Desembre 2013 25.261,01. €  
Núm. 2 Gener 2014 6.239,35. €  
Núm. 3 Febrer 2014 12.291,82. €  
Núm. 4 Març 2014 0,00. €  
Núm. 5 Abril 2014 0,00. €  
Núm. 6 Maig 2014 11.476,52. €  
Núm. 7 Juny 2014 27.517,49. €  
Núm. 8 Juliol 2014 30.065,08. €  
Núm. 9 Agost 2014 15.051,99. €  
Núm. 10 Setembre 2014 16.018,10. €  
Núm. 11 i final Octubre 2014 7.644,65. €  
  
  
Total certificacions abonades: 151.566,01 €  
  
3. Import de les obres realment executades.  
El desglossament de l'import del mesurament general és el següent:  
  
 Base IVA Total  
Pressupost licitació 125.261,17 26.304,48 767.181,01  
Import executat 125.261,17 26.304,57 978.688,01  
Diferència 0 0 0  
  
  
4. Variació del crèdit.  
Vist el resultat que figura en l'apartat anterior, l'import corresponent a la variació de crèdit és 0.00 €.  
El director facultatiu: Ignacio Rodríguez-Vellando Fernández-Carvajal.»  
Sèptim. En data 3 de maig de 2022, s'emet proposta de liquidació del director general de Prevenció d'Incendis Forestals, en relació amb el contracte de les obres de conservació i manteniment de la xarxa viària forestal a la comarca de la Vall d'Albaida, núm. exp. CNMY13/DGPEIE/34, en el qual es disposa:  
«Vist l'informe de liquidació del contracte a què es fa referència, emés per la direcció facultativa de l'obra, així com el projecte de liquidació, de conformitat amb estos i d'acord amb l'article 109 de la Llei 30/2007, de contractes del sector públic, atés l'import i les característiques de l'obra, no és necessària l'emissió d'informe de supervisió de projectes, propose:  
La liquidació i la devolució de la fiança definitiva de l'esmentat contracte; l'import total líquid d'este és de 151.566,01 euros i l'import total acreditat en les certificacions, ordinàries i final, és de 151.566,01 euros. Resulta, per tant, un saldo a favor del contractista de 0,00 euros.»  
  
Octau. En escrit presentat electrònicament davant de la seu electrònica del Punt d'accés general i dirigit a la Generalitat Valenciana, en data 4 de març de 2022, i posterior escrit de reiteració de data 26 de maig de 2022, el Sr. Vicente Penadés Barberà, en representació de Pensol Obras, SL, amb NIF A10855873, adjudicatària del contracte per a les obres de conservació i manteniment de la xarxa viària forestal a la comarca de la Vall d'Albaida (expedient CNMY13/DGPEIE/34), sol·licita que li siga retornada la garantia definitiva depositada davant del present organisme, consistent en un aval bancari per import de 6.263,06 €.  
Nové. En data 19 de juliol de 2023 es va publicar el Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions; en l'article 1 d'este decret es crea la Conselleria de Justícia i Interior, amb les competències que s'establixen en l'article 6 del mateix text legal, i s'atribuïx a esta la competència en la matèria de prevenció i extinció d'incendis, amb la següent redacció:  
«S'assignen a la Conselleria de Justícia i Interior les competències en matèria de justícia i de gestió de les competències en matèria de consultes populars, col·legis professionals, fundacions, associacions, registres i notariat, així com les competències en matèria d'interior, protecció civil, gestió de la Unitat del Cos Nacional de Policia adscrita a la Comunitat Valenciana, prevenció i extinció d'incendis, i gestió de les competències en matèria de situacions d'emergència.»  
Amb data 25 de juliol de 2023, es va publicar el Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat Valenciana; en l'article 67 d'este decret s'establix l'estructura dels òrgans superiors i directius de la Conselleria de Justícia i Interior, en el següent sentit:  
«Sota la direcció superior de la persona titular, la Conselleria de Justícia i Interior està integrada pels òrgans superiors i centres directius següents:  
a) Secretaria Autonòmica de Justícia  
b) Secretaria Autonòmica de Seguretat i Emergències  
c) Sotssecretaria  
d) Direcció General de Justícia  
e) Direcció General d'Atenció a les Víctimes  
f) Direcció General d'Interior  
g) Direcció General de Prevenció d'Incendis Forestals.»  
I en l'article 73 del mateix text legal s'establixen les funcions de la Direcció General de Prevenció d'Incendis Forestals, amb el següent tenor:  
«La Direcció General de Prevenció d'Incendis Forestals exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de prevenció d'incendis forestals, conscienciació ciutadana i divulgació, recerca i desenvolupament de nous mètodes de prevenció, i educació ambiental per a la prevenció d'incendis.»  
Finalment, el Reglament orgànic i funcional de la Conselleria de Justícia i Interior, aprovat pel Decret 134/2023, de 10 d'agost, del Consell, establix en l'article 13 les funcions de la Direcció General d'Incendis Forestals, amb el següent tenor:  
«1. La Direcció General de Prevenció d'Incendis Forestals exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de prevenció d'incendis forestals, conscienciació ciutadana i divulgació, recerca i desenvolupament de nous mètodes de prevenció, i educació ambiental per a la prevenció d'incendis.  
2. Especialment, li correspon: […]  
b) Realitzar la gestió i planificació de les infraestructures de prevenció d'incendis forestals, excepte les contemplades en les lletres g) i h) de l'article 129 del Decret 91/2023, de 22 de juny, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana. […]»  
Conseqüència de la legislació esmentada ha sigut l'assumpció per part de la Conselleria de Justícia i Interior dels expedients de contractació que fins al dia de hui eren tramitats per la Conselleria d'Agricultura, Desenvolupament Rural, Emergència Climàtica i Transició Ecològica.  
  
Desé. Es fiscalitza de conformitat per la Intervenció Delegada de la Intervenció General de la Generalitat en la Conselleria de Justícia i Interior.  
Als anteriors fets li són aplicables els següents,  
  
Fonaments de dret  
I. Decret 103/2015, de 7 de juliol, del Consell, pel qual s'establix l'estructura orgànica bàsica de Presidència i de les conselleries de la Generalitat, i la modificació establida en el Decret 147/2015, de 18 de setembre, de la Conselleria de Justícia, Administració Pública, Reformes Democràtiques i Llibertats Públiques.  
II. Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, així com el Decret 105/2019, de 5 de juliol, del Consell, que determina l'estructura orgànica bàsica de la Presidència i de les conselleries de la Generalitat.  
III. Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, així com la disposició addicional segona del Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat Valenciana.  
IV. Els articles 111, 210 i 243 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.  
V. L'Ordre 3/2023, de 14 de març, de 2023, de la Conselleria d'Hisenda i Model Econòmic, per la qual s'aprova el Reglament de funcionament de la Caixa de Depòsits i Fiances de la Generalitat (DOGV 9561, 24.03.2023), que preceptua en la seua disposició transitòria primera:  
«Règim jurídic de les garanties i depòsits constituïts amb anterioritat a l'entrada en vigor d'esta ordre.  
1. Les garanties i depòsits constituïts amb anterioritat a l'entrada en vigor d'esta ordre, i que continuen vigents, es regiran per la normativa en vigor en el moment de la seua constitució pel que fa als requisits exigits per a esta. La seua substitució, cancel·lació o confiscació, així com les incidències, es regularan pel que es disposa en esta ordre sempre que es produïsquen amb posterioritat a la seua entrada en vigor.»  
  
Sobre la base dels anteriors fets i fonaments de dret, i fent ús de les atribucions concedides per l'article 28, apartat l de la Llei 5/1983, de 30 de desembre, del Consell, modificat per la Llei 12/2007, així com les concedides pel resolc segon, apartat b, de la Resolució de 2 d'agost de 2019, de la consellera de Justícia, Interior i Administració Pública, sobre delegació de l'exercici de determinades competències en altres òrgans (DOGV 8606, 05.08.2019), resolc:  
  
  
Primer  
Aprovar la liquidació del contracte de les obres de conservació i manteniment de la xarxa viària forestal a la comarca de la Vall d'Albaida, amb núm. d'expedient CNMY13/DGPEIE/34, per import total de 151.566,01 € (IVA inclòs). Resulta, per tant, un saldo a favor del contractista de 0,00 €.  
  
Segon  
Autoritzar la devolució de la garantia definitiva del contracte descrit:  
  
Expedient Obres de conservació i manteniment de la xarxa viària forestal a la comarca de la Vall d'Albaida (CNMY13/DGPEIE/34)  
Perceptor Pensol Obras, SL.  
Domicili Pt. La Solana 1, 46804 Ontinyent, València  
NIF E53171761  
Carta de pagament núm. 1307068695059  
Import 6.263,06 €  
  
  
Tercer  
Notificar esta resolució a l'interessat.  
  
Quart  
Remetre la present resolució a la Caixa de Depòsits de la Generalitat Valenciana per a la seua tramitació.  
  
Contra esta resolució, que posa fi a la via administrativa, es podrà interposar un recurs potestatiu de reposició conforme als articles 123 i 124 de la Llei 39/2015, d'1 d'octubre, del procediment administratiu comú de les administracions públiques en el termini d'un mes, en qualsevol dels registres que disposa l'article 16.4 del mateix text legal o, si és el cas, directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, conforme al que s'estableix en la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos, comptats a partir de l'endemà de la notificació d'esta resolució. Tot això, sense perjudici que s'utilitze qualsevol altra via que es considere oportuna.  
Intervingut i conforme article 102 de la Llei 1/2015. Signat el 7 de novembre de 2023.  
  
València, 10 de novembre de 2023.- La consellera de Justícia i Interior, p. d. (R 02.08.2019; DOGV 8606, 05.08.2019) el sotssecretari: Ricardo García García.